শিক্ষামন্ত্রী-চাকরিহারাদের বৈঠক শেষ, কী আলোচনা হল? বিরাট মন্তব্য চাকরিহারাদের

কলকাতা: প্রায় তিন ঘণ্টা পরে শিক্ষামন্ত্রী-শিক্ষা দফতরের আধিকারিকদের সঙ্গে চাকরিহারাদের (Bratya Basus Meeting SSC Candidates) প্রতিনিধিদের বৈঠক শেষ হয়েছে। চাকরিহারাদের ১৩ জন প্রতিনিধি বিকাশ ভবনের বৈঠকে ছিলেন। দীর্ঘক্ষণ বৈঠকের পর বিকাশ ভবন থেকে বেরিয়ে এলেন চাকরিহারাদের প্রতিনিধিরা। চাকরিহারাদের (SSC Jobless Teacher’s) প্রতিনিধিরা জনানা, বৈঠকে আংশকিকভাবে তাঁদের দাবি মানা হয়েছে। বৈঠকে চাকরিহারাদের সব দাবি নিয়ে আলোচনা হয়েছে। চাকরিহারারা আরও জানান, শিক্ষামন্ত্রীর আশ্বাস দিয়েছেন আইনি পরামর্শ অনুযায়ী যা যা পদক্ষেপ করার সেটা করবেন। বেতন দেওয়া নিয়ে আইনী পরামর্শ নেওয়া হচ্ছে। পোর্টাল খোলীা হয়েছে সেটা আমরা দেখেছি। কসবার ঘটনা ঠিক হয়নি, বৈঠকে সেটা বলা হয়েছে। এখনও তারা আশ্বস্ত হওয়ার মতো জায়গায় আসেনি। সুপ্রিম কোর্টে বিচার না পাওয়া পর্যন্ত আমরা রাস্তায় থাকব।

বৈঠক শেষে সাংবাদিকদের মুখোমুখি হন চাকরিহারা শিক্ষকদের প্রতিনিধিরা। তারা জানালেন, যোগ্য-অযোগ্যদের তালিকা পৃথক করার কাজ শুরু করেছে বলে জানিয়েছে এসএসসি। ২১ এপ্রিলের মধ্যে সেই তালিকা প্রকাশ করার সম্ভাবনা রয়েছে। আইনি পরামর্শ অনুযায়ী সেই কাজ হবে। তবে ২২ লক্ষ ওএমআরের মিরর ইমেজ নিয়ে জটিলতার কথা বললেন প্রতিনিধিরা। এসএসসির কাছে কোনও মিরর ইমেজ নেই, সিবিআইয়ের দেওয়া মিরর ইমেজ রয়েছে মাত্র। চাকরিহারাদের দাবি মেনে ওএমআরের মিরর ইমেজ প্রকাশে রাজি এসএসসি। তবে কবে, কীভাবে তা প্রকাশ করা হবে, তা এখনও স্থির হয়নি।

আরও পড়ুন: বিধানসভা ভোটের এক বছর আগেই প্রার্থী তালিকা বাছাই বিজেপির

চাকরিহারাদের এক প্রতিনিধি বলেন, “আমাদের দুটো পার্টে আলোচনা হয়েছে হয়েছে। একটা ভাগে আমাদের দাবি নিয়ে। আর একটা আইনি বিষয় নিয়ে। আমরা বলেছিলাম, যোগ্য-অযোগ্য তালিকা সার্টিফাই করে পাবলিশ করতে হবে। শিক্ষামন্ত্রীর উপস্থিতিতে এসএসসির চেয়ারম্যান (SSC Chairaman) জানিয়েছেন, যোগ্য-অযোগ্য তালিকা ওরা ইতিমধ্যে তৈরি করতে শুরু করে দিয়েছে। পরের রবিবারের মধ্যে হয়ত হয়ে যেতে পারে। আইনি পরামর্শ নিয়ে সোমবার নাগাদ সেটা পাবলিশ করবেন। পরের সপ্তাহের সোমবার। সম্ভবত ২১ তারিখ। যা যা আমাদের বলার ছিল, সবটাই বলে এসেছি। তবে এখনই সব কিছু নিয়ে আমরা আশ্বস্ত-এ কথা বলা যাবে না।’ চাকরিহারা অশিক্ষক কর্মীর দাবি, গোড়া থেকেই বলা হচ্ছিল যোগ্য-অযোগ্যের তালিকা প্রকাশের জন্য। এসএসসি জানিয়েছে, আইনি পরামর্শ মেনে তা প্রকাশ করা হবে। এখনই আন্দোলনের পথ থেকে সরছেন না। যতদিন না সুবিচার মিলবে, ততদিন রাস্তায়ই থাকবেন তাঁরা। কসবা কাণ্ডে পুলিশের ‘বহিরাগত’ তত্ত্বের তীব্র বিরোধিতা করেন চাকরিহারারা। শিক্ষক মেহবুব মণ্ডল জানালেন, ওইদিনের বৈঠকে কোনও বহিরাগত নয়, তাঁরাই ছিলেন। পুলিশ তথ্য বিকৃত করছে বলে অভিযোগ তাঁদের।

দেখুন ভিডিও